Oma elu jooksul kohtame me mitmesugustes inimsuhetes väga erinevaid isiksusi. Mõningad neist pakuvad meile selget rõõmu ja mõningad pakuvad meile eluajaks armas­tust ja turvatunnet. Samas on ka selliseid, mis kätkevad meie partnerist ja tema hoiakutest tulenevalt endas ohte meie enda ja meie tuleviku jaoks. Nii meditsiinis kui psühhiaatrias on tervise tagasisaamise võtmeks probleemide varajane äratundmine ja ravi, mis peab toimuma enne, kui need muutuvad ravimatuks. Aastatepikkune  psühhoteraapia- ja nõustamis­kogemus on andnud luuserite ohvreid nõustavatele spetsialistidele teadmised luuserile omaste hoiakute ja käitumismustrite kohta. Nüüdseks on võimalik need üles loetleda ja määratleda, lootuses, et need võimaldavad teil luuseri varakult ära tunda ja end ohu eest hoida. Kui te märkate teatud tunnuste ja indikaatorite ilmnemist ja suudate ära tunda vastava mudeli, on parim kiiresti eemale tõmbuda. Jätkates suhet luuseriga võib teid ees oodata hirmutamine, vihapursked, paranoiline kontroll  ning eneseaustuse ja enesekindluse täielik kadu.